CELEX: 62021CN0639
Language: mt
Date: 2021-10-19 00:00:00
Title: Kawża C-639/21: Talba għal deċiżjoni preliminari mressqa mill-Cour de cassation (Franza) fid-19 ta’ Ottubru 2021 – PB vs Geos SAS, Geos International Consulting Limited

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/24
            
         
      Talba għal deċiżjoni preliminari mressqa mill-Cour de cassation (Franza) fid-19 ta’ Ottubru 2021 – PB vs Geos SAS, Geos International Consulting Limited
      (Kawża C-639/21)
      (2022/C 2/30)
      Lingwa tal-kawża: il-Franċiż
      
         Qorti tar-rinviju
      
      Cour de cassation
      
         Partijiet fil-kawża prinċipali
      
      
         Rikorrent: PB
      
         Konvenuti: Geos SAS, Geos International Consulting Limited
      
         Domandi preliminari
      
      
                  1)
               
               
                  L-Artikoli 4(1) u 20(1) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (1) għandhom jiġu interpretati fis-sens li, fil-każ fejn huwa allegat, fil-konfront ta’ kumpannija ddomiċiljata fit-territorju ta’ Stat Membru u mħarrka minn ħaddiem quddiem il-qrati ta’ dan l-Istat, li teżisti sitwazzjoni ta’ impjieg konġunt tal-istess ħaddiem impjegat minn kumpannija oħra, l-imsemmija qorti ma hijiex obbligata, sabiex tiddetermina l-ġurisdizzjoni tagħha tiddeċiedi dwar it-talbiet imressqa kontra ż-żewġ kumpanniji, tevalwa minn qabel l-eżistenza ta’ sitwazzjoni ta’ impjieg konġunt?
               
            
                  2)
               
               
                  Għandhom l-istess artikoli jiġu interpretati fis-sens li, f’tali każ, l-awtonomija tar-regoli speċjali ta’ ġurisdizzjoni fil-qasam ta’ kuntratti individwali tax-xogħol ma tipprekludix l-applikazzjoni tar-regola ġenerali ta’ ġurisdizzjoni tal-qrati tal-Istat Membru tad-domiċilju tal-konvenut indikata fl-Artikolu 4(1) tar-Regolament Nru 1215/2012?
               
            
         (1)  ĠU 2012, L 351, p. 1.